CELEX: 62015CN0312
Language: da
Date: 2015-06-24 00:00:00
Title: Sag C-312/15 P: Appel iværksat den 24. juni 2015 af SolarWorld AG til prøvelse af kendelse afsagt af Retten (Femte Afdeling) den 14. april 2015 i sag T-393/13, SolarWorld AG mod Europa-Kommissionen

14.9.2015   
            
            
               DA
            
            
               Den Europæiske Unions Tidende
            
            
               C 302/19
            
         Appel iværksat den 24. juni 2015 af SolarWorld AG til prøvelse af kendelse afsagt af Retten (Femte Afdeling) den 14. april 2015 i sag T-393/13, SolarWorld AG mod Europa-Kommissionen
   (Sag C-312/15 P)
   (2015/C 302/24)
   Processprog: engelsk
   
      Parter
   
   
      Appellant: SolarWorld AG (ved avocat L. Ruessmann og solicitor J. Beck)
   
      De andre parter i appelsagen: Europa-Kommissionen og Solsonica SpA
   
      Appellanten har nedlagt følgende påstande
   
   
               —
            
            
               Sagen antages til realitetsbehandling, og der gives sagsøgeren medhold.
            
         
               —
            
            
               Rettens dom i sag T-393/13 ophæves, for så vidt som Retten fastslog, at det ikke længere er fornødent at træffe afgørelse i søgsmålene om annullation og erstatning.
            
         
               —
            
            
               Annullationssøgsmålet og erstatningssøgsmålet i sag T-393/13 antages til realitetsbehandling
            
         
               —
            
            
               Sagen hjemvises til Retten til fornyet afgørelse af annullations- og erstatningssøgsmålet.
            
         
      Anbringender og væsentligste argumenter
   
   Appellanten har gjort gældende, at Retten begik en åbenbar fejl ved at fastslå, at det ikke længere var fornødent at træffe afgørelse i appellantens annullationssøgsmål og erstatningssøgsmål.